אמנון סלע

אמנון סלע (נולד ב-1934) הוא פרופסור ליחסים בינלאומיים ולימודים רוסים וסלאווים, פעיל פוליטי, פובלציסט וסופר. הוא פרופסור אמריטוס באוניברסיטה העברית בירושלים. בנוסף שימש כפרופסור בבית הספר לאודר לממשל, דיפלומטיה ואסטרטגיה של המרכז הבינתחומי הרצליה.

ביוגרפיה
סלע נולד בתל אביב, למד לתואר ראשון ושני באוניברסיטה העברית. השלים תואר דוקטור באוניברסיטת אדינבורו בשנת 1973 על עבודת גמר שכותרתה "התקפת פתע: תגובה סובייטית לאיומים גרמניים, דצמבר 1940-יוני 1941". שחזר מלימודיו החל ללמד בחוג ליחסים בינלאומיים ובחוג ללימודים רוסים וסלאווים באוניברסיטה העברית.

בשנים 1975–1979 היה חבר מערכת וכתב מאמרי דעה בכתב העת עמדה.

בשנת 1977 היה סלע בין הפעילים שייסדו את חוג 77, קבוצה פוליטית שהורכבה מחברי סגל אקדמי בכיר של האוניברסיטה העברית בירושלים אשר הצטרפו למפלגת העבודה הישראלית.

בשנת 2003 פרש לגמלאות מהאוניברסיטה העברית והחל ללמד במרכז הבינתחומי בהרצליה.

בשנת 2008 הוציא לאור את הנובלה "אל הבית המת" בהוצאת הקיבוץ המאוחד. אחר כך הוציא לאור את הספרים: "השני, "הרוח על החוף עמד מלכת"" (2010), "קוסם" (2013), "רצפה בת איה" (2016) ו"מהר האור להר־ציון" (2021), כולם בהוצאת כרמל.

קישורים חיצוניים

הערות שוליים 

ילידי 1934
סגל אוניברסיטת רייכמן
סגל האוניברסיטה העברית בירושלים: יחסים בין-לאומיים
חוקרי יחסים בין-לאומיים